38. ΒΑΣΙΛΙΚΟΝ ΔΙΑΤΑΓΜΑ της 7/23 Φεβρ. 1948 (ΦΕΚ Α΄ 49) Περί προαγωγικών εξετάσεων Αρχικελευστών Λ.Σ. Έχοντες υπ’ όψιν τας διατάξεις του άρθρ. 3 του Α.Ν. 131/36 «περί τροποποιήσεως και συμπληρώσεως των περί Διοικήσεως του Εμπορικου Ναυτικού διατάξεων» και την υπ’ αριθ. 35/1948 σύμφωνον γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού απεφασίσαμεν και διατάσσομεν: Άρθρ.1.-1.Αι προς προαγωγήν εις τον βαθμόν του Σημαιοφόρου Πληρωμάτων του Λιμενικού Σώματος εξετάσεις των αρχικελευστών, ενεργούνται εφ’ όσον υφίστανται κεναί θέσεις προς συμπλήρωσιν εν τω κλάδω αξιωματικών πληρωμάτων του Λιμενικού Σώματος και προβλέπεται ότι εντός έτους θα ύπάρξωσι τοιαύται δυνάμει των περί ορίου ηλικίας διατάξεων, της  χρονολογίας διενεργείας τούτων οριζομένης δι’ αποφάσεως του Υπουργού Εμπορικής Ναυτιλίας. 2.Εις τας εξετάσεις ταύτας δικαιούνται όπως λάβωσι μέρος πάντες οι κεκτημένοι τον κατά τας κειμένας διατάξεις απαιτούμενον χρόνον υπηρεσίας και μη κριθέντες υπό του Συμβουλίου προαγωγών υπαξιωματικών Λ.Σ. ως στάσιμοι, δια δηλώσεώς των υποβαλλομένης ιεραρχικώς εντός πενθημέρου από της κοινοποιήσεως της σχετικής προς τούτους προσκλήσεως του Διευθυντού Διοικήσεως. Άρθρ.2.-1.Οι κατά το προηγούμενον άρθρον υποβαλόντες δηλώσεις αρχικελευσταί υποβάλλονται εις εξέτασιν ενώπιον της υπό της παρ. 1 του άρθρ. 3 του υπ’ αριθ. 131/1936 Α.Νόμου προβλεπομένης Επιτροπής υπό την προεδρίαν του κατά βαθμόν ανωτέρου ή εν ισοβαθμία του κατ’ αρχαιότητα ηγουμένου. 2.Αι εξετάσεις διενεργούνται γραπτώς επί των επαγγελματικών γνώσεων των διαγωνιζομένων. Άρθρ.3.-1.Η εξεταστέα ύλη καθορίζεται ως ακολούθως: Δίδονται δύο θέματα εκ πέντε ερωτημάτων έκαστον εκ της κατωτέρω αναφερομένης ύλης. Βαθμολογία εκάστου ερωτήματος το 1/10 της ολικής βαθμολογίας. 1.Ύλη Α΄ Θέματος Περί καθηκόντων. Εκ του εγχειριδίου αρμενιστού σελίς 1-7 και γενικαί διατάξεις περί υπολόγων (εκ του Κ.Υ.Ε.Β.Π.). Γενική Αστυνομία. Πειθαρχία επί πλοίων και υπηρεσιών (εκ του Κ.Υ.Ε.Β.Π.). Στολή. Ιματισμός. Σάκκος. Κατάκλισις. Επιθεώρησις σάκκων, τρόπος επιθεωρήσεως σάκκου (εκ του Κ.Υ.Ε.Β.Π.). Περί πειθαρχίας και πειθαρχικών ποινών. Περί παραπόνων. Σχέσις μεταξύ αστυνομικών και πολιτικών αρχών ως και στρατιωτικών, θρησκευτικαί τελεταί, παρατάξεις (εκ του κανονισμού της εν ταις πόλεσιν υπηρεσίαις των στρατευμάτων). Πεζικαί ασκήσεις. Γυμνάσια στοιχείου, ομάδος-διμοιρίας. Η εξέτασις αφορά την εξήγησιν και την αναγγελίαν προσταγμάτων. Ναυτικόν ονοματολόγιον (εκ του εγχειριδίου αρμενιστού σελ. 16-25 και 30-33) χειρισμός λέμβων κωπηλάτων και ιστιοφόρων, σωσσίβιοι λέμβοι, καθαίρεσις σωσσιβίου λέμβου, ρυμούλκησις λέμβων, γενικά καθήκοντα και οδηγίαι δια τους λεμβάρχους. Κυβέρνησις ιστιοφόρου λέμβου, άπαρσις ιστιοφόρων λέμβων από πλοίων. Παραβολαί αυτών εις πλοία και προβλήτας. Αναστροφή, υποστροφή, σειροδέτησις, ανακωχή. Πως σώζεται ναύτης όστις έπεσεν εις την θάλασσαν, πως δεχόμεθα λαίλαπα. Πρακτικαί συμβουλαί δια τον χειρισμόν των ιστιοφόρων λέμβων (εκ του εγχειριδίου αρμενιστού). (Αντί της σελ. 109) Σελ. 109(α) 356Α-175 Αξιωματικοί και Υπαξιωματικοί Λ.Σ. 20.Γ.α.38 2.Ύλη Β΄ Θέματος Περί Διοικήσεως Εμπορικού Ναυτικού. Οργάνωσις κεντρικής και τοπικής Διοικήσεως. Ναυτικά Ευεργετικά Ταμεία. Λιμενικαί Αρχαί. Λιμενικοί Σταθμοί. Προξενικαί Αρχαί. Λιμενικόν Σώμα. Πλοηγική Υπηρεσία. Περί εμπορικών πλοίων εθνικότης, σηματολόγησις, μεταβολή σημαίας, νηολόγια και ναυτικά υποθηκολόγια, ναυτιλιακά έγγραφα. Περί αστυνομίας των λιμένων, ακτών, αλιείας και εμπορικής Ναυτιλίας, κανονισμός, αστυνομικαί διατάξεις, εργάται λιμένος. Ποινικός και Πειθαρχικός Κώδιξ Εμπορικού Ναυτικού. Περί Υγειονομικής Νομοθεσίας των παραλίων, ναυάγια και ναυαγιαιρέσεις. Περί συγκροτήσεως πληρωμάτων των εμπορικών πλοίων. Περί πλοιαρίων και ρυμουλκών. Περί του πλοιάρχου πληρώματος και επιβατών. Περί αδικημάτων και περί ποινής εν γένει. Περί των επί της ανακρίσεως υπαλλήλων. Περί των κατηγόρων, κατηγορουμένων, συνηγόρων και αντικλήτων. Περί προανακρίσεως και αποδείξεως, πρυμνιοδέτησις πλοίων, πυρά και φώτα ηγκυροβολημένων πλοίων, φώτα ρυμουλκών, ατμακάτων, λέμβων εργαζομένων εν τω λιμένι, ενέργεια επί ναυαγίων, ευταξία, καθαριότης λιμένων, φορτοεκφορτώσεις εμπορευμάτων, ευφλέκτων και εκρηκτικών υλών, αστυνομία θαλασσίων λουτρών, αστυνομία αλιείας, έλεγχος επιβατών, λεμβολόγιον, άδεια λέμβων, αλιευτικών πλοιαρίων και όροι υφ’ ους δέον να εκδίδωνται Κανονισμοί και Αστυνομικαί διατάξεις λιμένων, δακτυλικά αποτυπώματα, απλαί κλοπαί εμπορευμάτων εκτιθεμένων προς πώλησιν, εκ των αποθηκών των Τελωνείων, κατά την μεταφοράν, κατά την φόρτωσιν και εκφόρτωσιν των πλοίων, εξ αυτοκινήτων και αμαξών κλπ., κλέπται ξενοδοχείων. Περί σωματικής ερεύνης. Περί απαγχονισμού (εν περιλήψει). Περί πνιγμού (εν περιλήψει). Περί μεταγωγών. Άρθρ.4.-1.Τα θέματα των ως άνω εξετάσεων καταρτίζονται υπό της Επιτροπής και αποστέλλονται παρά του Προέδρου ταύτης εντός εσφραγισμένου φακέλλου προς τους προϊσταμένους των υπηρεσιών, εις ας ανήκουν οι μετέχοντες των εξετάσεων αρχικελευσταί. Εν τω διαβιβαστικώ εγγράφω καθορίζεται η ημερομηνία καθ’ ην δέον να διενεργηθή η ως άνω εξέτασις. Σελ. 110(α) 356Α-176 2.Αι εξετάσεις διενεργούνται γραπτώς ενώπιον του προϊσταμένου των διαγωνιζομένων αποσφραγίζοντος τον οικείον φάκελλον των θεμάτων ενώπιον αυτών κατά την ώρα των εξετάσεων. 3.Μετά το πέρας των εν λόγω εξετάσεων τα γραπτά των διαγωνισθέντων αποστέλλονται παρά του προϊσταμένου των προς τον Πρόεδρον της Εξεταστικής Επιτροπής επί αποδείξει και εντός εσφραγισμένου φακέλλου. Άρθρ.5.-1.Ο Πρόεδρος άμα τη λήψει των ως άνω φακέλλων καλεί και τα λοιπά μέλη της Επιτροπής παρουσία των οποίων γίνεται η αποσφράγισις των φακέλλων επακολουθεί δε η διόρθωσις και η βαθμολόγησις των γραπτών. Ο μέσος όρος των βαθμολογιών των μελών της Επιτροπής επί των γραπτών εκάστου διαγωνιζομένου αποτελεί τον τελικόν βαθμόν επιτυχίας τούτου. 2.Ανώτερον όριον βαθμολογίας ορίζεται ο αριθμός 100. Θεωρούνται δε επιτυχόντες οι λαμβάνοντες τελικόν βαθμόν ανώτερον του 60. Άρθρ.6.-Μετά την διόρθωσιν και βαθμολόγησιν των γραπτών αι βαθμολογίαι μεταφέρονται εις κοινόν πίνακα εμφαίνοντα τα ονόματα των επιτυχόντων, τους βαθμούς ους έλαβεν έκαστος τούτων παρά των μελών της Επιτροπής ως και τον τελικόν βαθμόν επιτυχίας εκάστου. Ο πίναξ ούτος υπογράφεται παρά των μελών της Επιτροπής και υποβάλλεται υπό του Προέδρου ταύτης εις τον Υπουργόν Εμπορ. Ναυτιλίας κυρούμενος δι’ αποφάσεως τούτου δημοσιευομένης εις την Εφημερίδα της Κυβερνήσεως. 20.Γ.α.38 Αξιωματικοί και Υπαξιωματικοί Λ.Σ. Άρθρ.7.-1.Ο πίναξ ούτος ισχύει επί εν έτος από της δημοσιεύσεώς του. Εκ των αναγραφομένων δε εις τούτον αρχικελευστών και κατά σειράν της εν τω βαθμώ τούτω αρχαιότητός των συμπληρούνται αι υφιστάμεναι ή δημιουργούμεναι κατά την διάρκειαν της ισχύος του πίνακος κεναί θέσεις Σημαιοφόρων Πληρωμάτων Λ.Σ. 2.Των τοιούτων προαγωγών παραλείπονται όσοι εκ των περιλαμβανομένων εις τον ως άνω τελικόν πίνακα επιτυχίας κρινονται μεταγενεστέρως υπό του Συμβουλίου Προαγωγών Υπαξιωματικών Λ.Σ. στάσιμοι. Άρθρ.8.-Από της δημοσιεύσεως του παρόντος καταργείται το από 21.12.36 Β.Δ/μα «περί τρόπου διενεργείας εξετάσεων προαγωγής αρχικελευστών εις τον βαθμόν του Σημαιοφόρου Πληρωμάτων Λ.Σ.» (ΦΕΚ 551 Α/22.12.36). Εις τον αυτόν επί της Εμπορικής Ναυτιλίας Υπουργόν αντίθεμεν την δημοσίευσιν και εκτέλεσιν του παρόντος. 